Versenyautó sebességû fûnyírót fejlesztett a Honda
Óránként 210 kilométeres sebességgel száguldó fûnyírót készített a japán Honda autógyár. A haszonjármû próbafutama sikeres volt.
A gép természetesen "sofõrös", nem tologatós, és a világon a legsebesebben nyír füvet, tûzcsóvás száguldása közben még eredeti feladatát is teljesíti. Négy másodperc alatt gyorsul fel százra, gyorsabban mint egy Porsche 911-es sportkocsi. Tesztelését Gordon Shedden, a túraautó-versenyzés brit bajnoka végezte - adta hírül a brit Metro újság.

A masinát egy brit tévémûsor, a Top Gear címû autós magazin számára készítette a Honda, amely sportosságának hitelét akarja erõsíteni a hipergyors kerti géppel.

A masina leginkább egy Mini Morris, egy quad és egy motorkerékpár "öszvére". Az ülést lejjebb helyezték a nagyobb stabilitás végett, egyes fém alkatrészeket pedig üvegszálból készültekkel váltottak fel. A vágó penge helyett acéldrót, percenként 4 ezer fordulattal szeli a füvet.

A fûnyírók "istállójában" a korábbi sebességrekord 154 kilométer per óra volt.
fûnyíró Honda